## Naputak o načinu i uvjetima korištenja financijskih sredstava iz državnog proračuna za aktivnosti A570444 i A570446 iz Programa P1545 - Poticanje riječnog prometa

### NN 26/2005 (23.2.2005.), Naputak o načinu i uvjetima korištenja financijskih sredstava iz državnog proračuna za aktivnosti A570444 i A570446 iz Programa P1545 - Poticanje riječnog prometa

# ministarstvo mora, turizma, prometa i razvitka

461

Na temelju članka 18. i članka
38. Zakona o sustavu državne uprave (pročišćeni tekst), (»Narodne novine« br.
190/03 i 199/03) i članka 112. Zakona o proračunu (»Narodne novine« br. 96/03)
a sukladno članku 59. Uredbe o državnim potporama (»Narodne novine« br. 121/03),
Ministar mora, turizma, prometa i razvitka donosi

## NAPUTAK

### o naČinu i uvjetima koriŠtenja financijskih sredstava iz drŽavnog proraČuna za aktivnosti A570444 i A570446 iz Programa P1545 – Poticanje rijeČnog prometa

Članak 1.

Ovim Naputkom određuju se način
i uvjeti korištenja financijskih sredstava iz državnog proračuna za 2005.
godinu namijenjenih za aktivnosti A570444 – Potpora razvoja javnoga teretnog
prijevoza na unutarnjim plovnim putovima i A570446 – Poticanje modernizacije
riječnih brodova registriranih za obavljanje javnog prijevoza.

Članak 2.

Financijska sredstva namijenjena
za aktivnosti iz članka 1. ovog Naputka dodjeljuju se trgovačkim društvima
izvan javnog sektora koja ispunjavaju sljedeće uvjete:

–
da su registrirana u Republici Hrvatskoj za obavljanje prijevoza na unutarnjim
plovnim putovima

–
da posjeduju Odobrenje za obavljanje javnoga prijevoza stvari u unutarnjem ili
međunarodnom prometu na unutarnjim plovnim putovima izdano prema odredbama
Pravilinika o posebnim uvjetima za izdavanja odobrenja za obavljanje javnog
prije­voza putnika i stvari u unutarnjem i međunarodnom prometu na unutarnjim
plovnim putovima (»Narodne novine« br. 103/00).

Članak
3.

Financijska
sredstva namijenjena za aktivnost A570444 dodjeljuju se trgovačkim društvima iz
članka 2. ovog Naputka za izvršeni prijevoz stvari na unutarnjim plovnim
putovima između hrvatskih riječnih luka prema ostvarenome transportnom učinku
izraženom u neto tonskim kilometrima u visini od 0,05 kn/tkm.

Maksimalni
iznos koji je moguće prema odredbama ovog članka dodijeliti u 2005. godini
iznosi 1.975.196 kuna.

Trgovačka
društva iz članka 2. ovog Naputka dužna su do 10. u mjesecu za protekli mjesec
podnijeti zahtjev za dodjelu financijskih sredstava koji mora sadržavati:

–
dokaze o ispunjavanju uvjeta iz članka 2. ovog Naputka

–
kopiju teretnice, tovarnog lista ili drugoga odgovarajućeg prijevoznog
dokumenta kojim se može dokazati da je prijevoz stvari izvršen.

Ukoliko
zbroj pojedinačnih zahtjeva u pojedinom mjesecu prelazi raspoloživa financijska
sredstva za taj mjesec, raspodjela će se izvršiti prema postotnom udjelu u
ukupno ostvarenome transportnom učinku iz svih pristiglih zahtjeva.

U
slučaju iz prethodnog stavka razlika transportnog učinka za koji podnositelj
zahtjeva nije ostvario pravo na potporu može se akumulirati u narednom mjesecu.

Članak
4.

Financijska
sredstva namijenjena za aktivnost A570446 dodjeljuju se trgovačkim društvima iz
članka 2. ovog Naputka za modernizaciju riječnih brodova namijenjenih javnom
prijevozu na temelju odgovarajućih programa tehničke i tehnološke modernizacijeu svrhu otklanjanja suvišnih kapaciteta i strukturalnih problema u
eksploataciji.

Prihvatljivim
za dodjelu financijskih sredstava smatrat će se nabava novih ili rekonstrukcija
postojećih plovila, strojeva, ure­đaja ili druge opreme za plovila od strane
korisnika prema kriteriju zajedničkog financiranja uz učešće Ministarstva do
visine 50% od ukupne vrijednosti investicije.

Maksimalni
iznos koji je moguće prema odredbama ovog članka dodijeliti u 2005. godini
iznosi 987.598 kuna.

Trgovačka društva iz članka 2.
ovog Naputka dužna su u roku 30 dana od dana objave ovog Naputka u »Narodnim
novinama« podnijeti zahtjev za dodjelu financijskih sredstava koji mora
sadržavati:

–
dokaze o ispunjavanju uvjeta iz članka 2. ovog Naputka

–
program modernizacije riječnih brodova namijenjenih javnom prijevozu.

Ministarstvo
će u roku 7 dana nakon isteka roka iz stavka 4. ovog članka ocijeniti
predložene programe, utvrditi njihovu prihvatljivost te odabrati projekte ili
aktivnosti iz programa koje će sufinancirati.

Ministarstvo
će doznačiti financijska sredstva prema ovom članku po stvarno izvršenoj nabavi
roba ili radova.

Članak
5.

Za
provođenje ovog Naputka i kontrolu namjenskog koriš­tenja financijskih
sredstava prema ovom Naputku, Ministar će imenovati posebno povjerenstvo.

Ovaj
Naputak stupa na snagu danom objave u »Narodnim novinama«.

Klasa: 345-01/05-01/5

Urbroj: 530-05-05-1

Zagreb,
11. veljače 2005.

Ministar
**Božidar Kalmeta**, v. r.

Naputak, NN 26/2005-461